Vremea se răcește semnificativ în unele zone ale țării. Unde vor fi înregistrate precipitații
Marți, vremea se răcește semnificativ în nordul și centrul României, în timp ce în restul țării temperaturile vor fi puțin mai ridicate decât media normală. În Maramureș, Transilvania și Moldova sunt așteptate ploi slabe, iar în Dobrogea există șanse să cadă câțiva stropi de ploaie. Temperaturile maxime vor varia de la 10 grade în Bucovina până la 24 de grade în Oltenia.